Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 13235

2. Megjegyzés. - A PAR telepítését bemutató ábrákat a "C"- Melléklet (C-14-től C-17-el bezárólag) adja meg. 3.2.3.3 Pontosság 3.2.3.3.1 Oldalszög pontosság. Az oldalszög információt olyan módon kell kijelezni, hogy az iránysáv vonal helyzettől jobbra-balra való eltérés könnyen megfigyelhető legyen. A maximális megengedhető hiba az iránysáv vonaltól való eltérésre vonatkozóan vagy a PAR antennától mért távolság 0,6 százaléka plusz az iránysáv vonaltól való oldalirányú eltérés 10 százaléka kell, hogy legyen, vagy 9 m (30 láb), az, amelyik a nagyobb. A berendezést úgy kell telepíteni, hogy a földetérési pontnál a hiba ne haladja meg a 9 métert (30 láb). A berendezést úgy kell beállítani és beszabályozni, hogy a kijelzett hiba a földetérési pontnál minimális legyen, és ne haladja meg a PAR antennától mért távolság 0,3 százalékát, vagy a 4,5 m-t (15 láb), attól függően, hogy melyik a nagyobb. Lehetséges kell, hogy legyen két - egymástól oldalszögben 1,2 fokra lévő - légijármű helyzetének megkülönböztetése. 3.2.3.3.2 Emelési (látóhatár feletti szögmagasság) pontosság. Az emelési információt olyan módon kell kijelezni, hogy a berendezés által felügyelt süllyedési útvonaltól a lefelé-felfelé való eltérés könnyen megfigyelhető legyen. A maximális megengedhető hiba a bevezető vonaltól való eltérésre vonatkozóan vagy a PAR antennától mért távolság 0,4 százaléka plusz a választott siklópálya aktuális, lineáris elmozdulásának 10 százaléka kell, hogy legyen, vagy 6 m (20 láb), az, amelyik a nagyobb. A berendezést úgy kell telepíteni, hogy a földetérési pontnál a hiba ne haladja meg a 6 m-t (20 láb). A berendezést úgy kell beállítani és beszabályozni, hogy a kijelzett hiba a földetérési pontnál minimális legyen, és ne haladja meg a PAR antennától mért távolság 0,2 százalékát, vagy a 3 métert (10 láb), attól függően, hogy melyik a nagyobb. Lehetséges kell, hogy legyen két - egymástól emelkedésben 0,6 fokra lévő - légijármű helyzetének megkülönböztetése. 3.2.3.3.3 Távolsági pontosság. A földetérési ponttól mért távolság kijelzésének hibája nem lépheti túl a 30 métert (100 láb) plusz a földetérési ponttól mért távolság 3 százalékát. Lehetséges kell, hogy legyen két olyan légijármű helyzetének megkülönböztetése, amelyek ugyanazon oldalszögön egymástól 120 méterre (400 láb) vannak. 3.2.3.4 A rendelkezésre álló információnak lehetővé kell tenni az ellenőrzött légijármű más légijárművekhez, vagy akadályokhoz viszonyított helyzetének meghatározását. A kijelzett információnak lehetővé kell tenni a föld feletti sebesség és a kívánt repülési pályától való eltérés, vagy az ahhoz való közeledés mértékének megítélését is. 3.2.3.5 A berendezésnek az információt másodpercenként legalább egyszer teljesen fel kell újítania. 2007/70/II. szám 3.2.4 A légtérellenőrző radar egység (SRE) 3.2.4.1 A precíziós bevezető radar-rendszer egységeként használt légtérellenőrző radarnak (SRE) legalább a következő általános követelményeket kell kielégíteni: 3.2.4.2 Fedésterület 3.2.4.2.1 A légtérellenőrző radar egység képes kell, hogy legyen 15 m2, vagy annál nagyobb visszaverő felületű légijárművek észlelésére, amelyek az antenna rálátási vonalában, az alábbiakban leírt légtéren belül vannak: Egy, az antenna 360 fokos körbeforgásával létrejövő függőleges síkú felület, amelyet az antenna vízszintes síkja feletti, az antennától kiinduló 1,5 fokos szögű vonal határol az antennától 37 km (20 tengeri mérföld) távolságig kiterjedően; az 1,5 fokos egyenesnek a 37 km (20 tengeri mérföld) távolságban lévő metszéspontjánál egy függőleges, az antenna szintje feletti 2 400 m (8 000 láb) magasságig tartó vonal; a 2 400 méteres (8 000 láb) magasságtól a 37 kilométeres (20 tengeri mérföld) távolságtól kiinduló vízszintes vonal, visszafelé az antenna irányában, az antennától az annak vízszintes síkja feletti 20 fokos vonallal való metszéspontjáig azaz a 2 400 méteres (8 000 láb) magasságú vonal és az antenna vízszintes síkja feletti 20 fokos vonal metszéspontjáig. 3.2.4.2.2 Ajánlás. - A fejlesztés során a 15 m2 visszaverő felületű légijárműre vonatkozó fedésterület növelésére kell törekedni legalább azon a területen, ami az előző 3.2.4.2.1 pont előírásainak a következő értékbeli módosításával alakul ki: - 1,5 fok helyett 0,5 fok; - 37 km (20 tengeri mérföld) helyett 46,3 km (25 tengeri mérföld); - 2 400 m (8 000 láb) helyett 3 000 m (10 000 láb); - 20 fok helyett 30 fok. Megjegyzés. - A légtérellenőrző radar függőleges fedésterületét bemutató ábra a "C"- Mellékletben került megadásra. 3.2.4.3 Pontosság 3.2.4.3.1 Oldalszög pontosság. Az oldalszögbeli helyzet jelzésének a tényleges helyzethez képest plusz, vagy mínusz 2 fokon belül kell lennie. Lehetséges kell, hogy legyen két olyan légijármű helyzetének megkülönböztetése, amelyek egymástól oldalszögben 4 fokra vannak. 3.2.4.3.2 Távolsági pontosság. A távolság jelzésében előforduló hiba nem lépheti túl a tényleges távolság 5 százalékát, vagy 150 m-t (500 láb), attól függően, hogy melyik a nagyobb. Lehetséges kell, hogy legyen két olyan légijármű helyzetének a megkülönböztetése, amelyeket a megfigyelés helyétől mért tényleges távolság 1 százalékának megfelelő, vagy 230 méteres (750 láb) távolság választ el egymástól, attól függően, hogy melyik a nagyobb. 3.2.4.3.2.1 Ajánlás. - A távolság jelzésében előforduló hiba nem lépheti túl a tényleges távolság 3 százalékát, vagy 150 m-t (500 láb), attól függően, hogy melyik a nagyobb. 3.2.4.4 A berendezésnek képesnek kell lennie a fedésterületen belül lévő bármely légijármű távolságára és oldalszögére vonatkozó információnak legalább 4 másodpercenkénti egyszeri teljes felújítására. 2007/70/II. szám 3.2.4.5 Ajánlás. - Amennyire csak lehetséges, törekedni kell a földtől való, vagy a felhőktől és légköri csapadéktól való visszaverődések okozta zavar csökkentésére. 3.3 Az ultrarövidhullámú (VHF) körsugárzó rádióirányszög-adóra (VOR) vonatkozó előírások 3.3.1 Általános rész 3.3.1.1 A VOR berendezést úgy kell felépíteni és beállítani, hogy a légijárművekben az azonos műszer kijelzések azonos, a VOR telepítési helyétől mért mágneses Északtól fokonként és az óramutató járásával megegyező irányú szögbeli eltéréseket (irányszögeket) jelezzenek. 3.3.1.2 A VOR adókészülék olyan rádiófrekvenciás vivőt kell, hogy sugározzon, amelyre két, egymástól különálló 30 Hz-es moduláció van ráültetve. Ezen modulációk egyikének olyannak kell lennie, hogy a fázisa független legyen a megfigyelési pont oldalszögétől (referencia fázis). A másik moduláció (változó fázis) olyan kell, hogy legyen, amelynek a fázisa a megfigyelési pontban egy olyan szöggel különbözzön a referencia fázistól, amely a megfigyelési pontnak a VOR-hoz viszonyított irányszögével egyenlő. 3.3.1.3 A referencia és a változó fázis modulációi az állomáson áthaladó referencia délkörön kell, hogy fázisban legyenek. Megjegyzés. - A referencia és a változó fázis modulációja akkor van fázisban, amikor a rádiófrekvenciás vivőfrekvencia és az oldalsáv energia maximális összegzett értéke a változó fázis moduláció következtében a referencia fázis moduláció legmagasabb pillanatnyi frekvenciájaként azonos időpontban jelentkezik. 3.3.2 Rádiófrekvencia 3.3.2.1 A VOR berendezéseknek a 111,975 MHz-től a 117,975 MHz-ig terjedő sávban kell dolgozniuk, kivéve azt a lehetőséget, hogy a 108 - 111,975 MHz-es sávba tartozó frekvenciák is használhatók akkor, ha az V. Kötet 4. Fejezetének 4.2.1 és 4.2.3.1 pontjában leírt előírásokkal összhangban ezeknek a frekvenciáknak az alkalmazása elfogadható. A kijelölhető legmagasabb frekvenciának a 117,950 MHz-nek kell lennie. A csatornaosztás a kijelölhető legmagasabb frekvenciára vonatkoztatott 50 kHz-es lépésben történjen. Azokon a területeken, ahol a 100 kHz-es, vagy a 200 kHz-es csatornaosztás általános használatú, a rádiófrekvencia tűréshatárának plusz, vagy mínusz 0,005 százalékosnak kell lennie. 3.3.2.2 Azokon a területeken, ahol 50 kHz-es csatornaosztást használnak, az 1974. május 23. után telepített valamennyi új berendezés rádiófrekvenciás vivőjének tűréshatára plusz, vagy mínusz 0,002 százalékos kell, hogy legyen. 3.3.2.3 Azokon a területeken, ahol új VOR berendezéseket telepítenek, és az ugyanazon területen már meglévő VOR-októl 50 kHz távolságra lévő frekvenciákat jelölnek ki számukra, elsőbbséget kell adni annak biztosításához, hogy a meglévő VOR-ok rádiófrekvenciás vivőhullámának frekvencia tűréshatárát plusz, vagy mínusz 0,002 százalékra csökkentsék. 3.3.3 Polarizáció és sugárzási karakterisztika pontosság 3.3.3.1 A VOR sugárzása vízszintesen polarizált kell, hogy legyen. A sugárzás függőlegesen polarizált összetevőjének a lehető legkisebbnek kell lennie. Megjegyzés. - Jelenleg nem lehetséges mennyiségileg megállapítani a VOR sugárzás függőlegesen polarizált összetevőjének maximális megengedhető nagyságát. (A Rádiónavigációs Berendezések Ellenőrzése kézikönyvben - Manual on Testing of Radio Navigation Aids (Doc 8071) - kerültek 2007/70/II. szám megadásra olyan, a légiellenőrzési eljárásokra vonatkozó tájékoztatások, amelyekkel a függőleges polarizációnak az irányszög pontosságra gyakorolt hatásának meghatározása elvégezhető.) 3.3.3.2 A vízszintesen polarizált VOR sugárzás által szolgáltatott oldalszög információ pontossága a VOR antennarendszer középpontjától mérve körülbelül négy hullámhossznyi távolságban, 0 és 40 fok közé eső valamennyi magassági szögön plusz, vagy mínusz 2 fokon belül kell, hogy legyen. 3.3.4 Fedésterület 3.3.4.1 A VOR-nak olyan jeleket kell biztosítania, amelyek lehetővé teszik egy szabványos fedélzeti berendezés kielégítő működését az üzemeltetési okokból szükséges magasságokon és távolságokon, egészen a 40 fokos magassági szögig. 3.3.4.2 Ajánlás. - A szabványos fedélzeti berendezés kielégítő működésének lehetővé tételéhez szükséges VOR jelek hatóterében a térerősség, vagy teljesítménysűrűség a minimális szolgáltatási magasságon és az előírt maximális szolgáltatási távolsági sugáron 90 mikrovolt/méter, vagy mínusz 107 dBW/m2 kell, hogy legyen. Megjegyzés. - Az előírt hatótávolságok eléréséhez szükséges szabványos kisugárzott teljesítményeket (ERP) a “C”- Melléklet 3.1 pontja tartalmazza. 3.3.5 A navigációs jelek modulációja 3.3.5.1 A rádiófrekvenciás vivőnek bármely térbeli pontban megfigyelve a következők szerinti két jellel kell amplitúdóban modulálva lennie:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes